ಸ್ಕೇಟಿಂಗ್ ಸ್ಪರ್ಧೆ: ಹೈ ಫ್ಲೈಯರ್ಸ್ ಕ್ಲಬ್‍ಗೆ 23 ಪದಕ

ಮಂಗಳೂರು: 2018-19 ನೇ ಸಾಲಿನ ಸ್ಪೀಡ್ ರೋಲರ್ ಸ್ಕೇಟಿಂಗ್ ಓಪನ್ ಚಾಂಪಿಯನ್ ಶಿಪ್ ಅ.27 ಮತ್ತು 28ರಂದು ಮಂಗಳೂರಿನ ಅಶೋಕ್ ನಗರದಲ್ಲಿರುವ ಫ್ರಾನ್ಸಿಸ್ ಡೋರಿಸ್ ಸ್ಕೇಟ್ ಸಿಟಿಯಲ್ಲಿ ಹೈಫ್ಲೈಯರ್ಸ್ ಸ್ಕೇಟಿಂಗ್ ಕ್ಲಬ್ ನ ಆಶ್ರಯದಲ್ಲಿ ನಡೆಯಿತು.

8 ವರ್ಷ ಕೆಳಗಿನ ವಿಭಾಗದಲ್ಲಿ ಹೈ ಫ್ಲೈಯರ್ಸ್ ಸ್ಕೇಟಿಂಗ್ ಕ್ಲಬ್ ನ 15 ಸ್ಕೇಟರ್ ಗಳು ಭಾಗವಹಿಸಿ, 5 ಚಿನ್ನ, 5 ಬೆಳ್ಳಿ ಮತ್ತು 13 ಕಂಚಿನ ಪದಕಗಳ ಸಹಿತ ಒಟ್ಟು 23 ಪದಕಗಳನ್ನು ಪಡೆದರು.

ಹೈಫ್ಲೈಯರ್ಸ್ ಸ್ಕೇಟಿಂಗ್ ಕ್ಲಬ್ ನ ಸ್ಕೇಟರ್ ಗಳಾದ ಆಯುಷ್ ಲೆಹೆಲ್ ಮಹೇಶ್ 2 ಚಿನ್ನ, ಸೈದಾ ಐರಾ ಸಫಿಯಾ 2 ಚಿನ್ನ, ಶನೋನ್ ಜಾಯೆಲ್ ಪ್ರಸಾದ್ 1 ಚಿನ್ನ ಹಾಗು 1 ಬೆಳ್ಳಿ, ರಿಷಾ ಶೆಟ್ಟಿ 2 ಬೆಳ್ಳಿ, ತಕ್ಷಕ್ ಎ. ಶೆಟ್ಟಿ 2 ಬೆಳ್ಳಿ, ಆಲಿಯಾ ನೀಲಗಾರ್ 2 ಕಂಚು, ದೇವಿಕಾ ಎಂ. 2 ಕಂಚು, ಆರುಷ್ ಎ ಪುತ್ರನ್ 2 ಕಂಚು, ಕೆ.ಜೆ ಶ್ರೀ ದತ್ತ್ 2 ಕಂಚು, ನಿಝಾ ಆಯೆಷಾ ನಝೀಬ್ 2 ಕಂಚು, ಅಭಿನಂದ್ ಡಿ ಶೆಟ್ಟಿ 2 ಕಂಚು, ಪಿ. ಧನ್ವಿ ಶಾಂತಾರಾಮ್ 1 ಕಂಚು, ದೇಶಿಕ್ ಎಂ 1 ಕಂಚು ಪದಕಗಳನ್ನು ಪಡೆದರು.

ಪದಕ ವಿಜೇತ ವಿದ್ಯಾರ್ಥಿಗಳೆಲ್ಲರೂ ಹೈಫ್ಲೈಯರ್ಸ್ ಸ್ಕೇಟಿಂಗ್ ಕ್ಲಬ್ ನ ತರಬೇತುದಾರರಾದ ಮೋಹನ್ ದಾಸ್, ಜಯರಾಜ್ ಮತ್ತು ರಮಾನಂದ್ ಯು. ಅವರಿಂದ ತರಬೇತಿ ಪಡೆಯುತ್ತಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv